En arquitectura, se diz coro á lo segmento d'as ilesias que en as celebracions relichiosas se troba viedato á os seglars. Ista prohibición puede presentar matices, estando habitual en as ilesias parroquials y templos menors que qualques estamientos concretos d'o brazo seglar d'a población, como nobleza u melitars, el puedan freqüentar con a finalidat social de deseparar-se d'a resta d'a población mientres os oficios.